केतार(गढ़वा) : पीडब्ल्यूडी रोड से बैगई प्राथमिक विद्यालय तक 98 लाख रूपये की लागत से निर्माणाधीन सड़क के निर्माण को जिप सदस्य ज्वाला प्रसाद की अगुवाई में बंद करा दिया गया. ग्रामीणों ने बताया कि मिट्टी के उपर ही, घटिया मैटेरियल से पीसीसी ढलाई की ढलाई की जा रही थी. ग्रामीणों द्वारा घटिया पीसीसी ढलाई की सूचना पाकर जिप सदस्य एवं विधायक प्रतिनिधि विक्रमा सिंह दर्जनों ग्रामीणों के साथ पहुंच कर सड़क निर्माण का जायजा लिया . इस पर उन्होंने तुरंत निर्माण कार्य बंद करा दिया तथा कार्य कर रहे मुन्शी को कहा कि जबतक संवेदक द्वारा स्टीमेट के अनुसार मैटेरियल लगाकर गुणवत्ता पूर्ण सड़क का निर्माण नहीं कराया जाता तबतक निर्माण कार्य बंद रहेंगा.